钦定古今图书集成/明伦汇编/氏族典/第227卷 > 杨伯丑
## 钦定古今图书集成/明伦汇编/氏族典/第227卷 > 杨伯丑

按《隋书杨伯丑传》：“伯丑，冯翊武乡人也。好读《易》，隐于
华山。开皇初，被征入朝，见公卿不为礼。高祖召与语，
竟无所答。上赐之衣服，至朝堂舍之而去。于是被发
阳狂，游行市里，形体垢秽，未尝栉沐。尝有张永乐者，
卖卜京师，伯丑每从之游，分析爻象，寻幽入微，亦开
肆卖卜。有就伯丑筮者，言悉应，以寿终。”